ΓΡΑΠΤΗ ΕΡΩΤΗΣΗ E-2259/02

υποβολή: Mara Sornosa Martnez (PSE) προς την Επιτροπή

(24 Ιουλίου 2002)

Θέμα: Δημιουργία αγροκτήματος για την εκτροφή πιθήκων ως πειραματόζωων στην Καμάρλες (Ταραγόνα)

Στον δήμο Καμάρλες της Ταραγόνα, η επιχείρηση Centre de Recherches Primatologiques συνεχίζει τα έργα για την δημιουργία αγροκτήματος με σκοπό την εκτροφή αφρικανικών πιθήκων προκειμένου να τροφοδοτεί ευρωπαϊκά και αμερικανικά ερευνητικά κέντρα. Στην αρχή, τόσο οι αρχές του αυτόνομου διαμερίσματος όσο και οι τοπικές είχαν απορρίψει τις αιτήσεις για την άδειαλοποίησης του εν λόγω σχεδίου, ενώ προσφάτως απεφάσισαν να χορηγήσουν τις σχετικές άδειες.

Πολλές οργανώσεις πολιτών και προστασίας των ζώων έχουν ήδη εκδηλώσει την αντίθεσή τους για την δημιουργία του αγροκτήματος, το οποίο προβλέπεται ότι θα καταλαμβάνει έκταση 100 000 τετραγωνικών μέτρων στα περίχωρα της Καμάρλες. Οι εν λόγω οργανώσειςποστηρίζουν, μεταξύ άλλων, ότι η εκτροφή πιθήκων σε αγρόκτημα είναι αντίθετη προς τη νομοθεσία για την προστασία των ζώων, ότι το είδος των πιθήκων που πρόκειται να εκτρέφονται μπορεί να προκαλέσει κινδύνους για τον πληθυσμό διότι ενδέχεται να είναι φορείς ιών όπως ο ιός εμπολά (πολλές αεροπορικές εταιρείες, λόγου χάρη, ήδη δεν δέχονται να μεταφέρουν πιθήκους αυτού του είδους), και ότι, σύμφωνα με απόψεις έγκυρων κύκλων, η δημιουργία του αγροκτήματος θα μπορούσε να προκαλέσει τον κίνδυνο ανάμιξης πιθήκων εκτροφής με πιθήκους μη κανονικής προέλευσης, δεδομένου ότι η άμεση εξαγωγή από την Αφρική είναι σχετικά δυσχερής και, ως εκ τούτου, θα εχορηγείτο στους πιθήκους πιστοποιητικό ευρωπαϊκής προέλευσης.

Επισημαίνοντας ότι με τις σχετικές διατάξεις των Συνθηκών της ΕΕ επιδιώκεται η εξασφάλιση καλύτερης προστασίας και σεβασμού της καλής διαβίωσης των ζώων, ως ευαίσθητων όντων(1), και λαμβάνονταςπόψη ότι, όπως αναγνωρίζει και η ίδια η κυβέρνηση της αυτόνομης κοινότητας, αφού πρόκειται για εκτροφή και διάθεση ζώων για πειράματα, η σχετική εγκατάσταση θα ενέπιπτε στο πλαίσιο της οδηγίας 86/609/ΕΟΚ(2):

Ενημερώθηκε η Επιτροπή από τις ισπανικές αρχές σχετικά με το σχέδιο δημιουργίας του αγροκτήματος για την εκτροφή πιθήκων στην Καμάρλες, όπως προβλέπει το άρθρο 22 της οδηγίας 86/609/ΕΟΚ για όλες τις δραστηριότητες που αφορούν τον πειραματισμό επί ζώων οι οποίες αναπτύσσονται στο κοινοτικό έδαφος·

Μπορεί να εγγυηθεί η Επιτροπή ότι το σχέδιο αυτό ενεκρίθη βάσει των προβλέψεων του άρθρου 13 της αυτής οδηγίας·

Δεν εκτιμά η Επιτροπή ότι θα πρέπει να διενεργηθεί έρευνα ώστε να εξασφαλισθεί ότι στοποβληθέν προς έγκριση σχέδιο αναφέρονται τα κατάλληλα μέτρα ώστε να πληρούνται οι προβλέψεις των άρθρων 5 και 7 της προαναφερθείσας οδηγίας όσον αφορά τις προϋποθέσεις φύλαξης και διαβίωσης των ζώων·

Είναι διατεθειμένη η Επιτροπή να παρέμβει προς τις ισπανικές αρχές με σκοπό την ενδεχόμενη παύση των εργασιών για την κατασκευή του αγροκτήματος, σε περίπτωση που αποδειχθεί ότι δεν πληροί τα κριτήρια της οδηγίας 86/609/ΕΟΚ·

(1) Βλ. το Πρωτόκολλο που επισυνάπτεται στις Συνθήκες της ΕΕ σχετικά με την προστασία και την καλή διαβίωση των ζώων.

(2) ΕΕ L 358 της 18.12.1986, σελ. 1.

Απάντηση της κας Wallstrm εξ ονόματος της Επιτροπής

(4 Σεπτεμβρίου 2002)

Το άρθρο 22 της οδηγίας 86/609/ΕΟΚ του Συμβουλίου της 24ης Νοεμβρίου 1986 για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την προστασία των ζώων που χρησιμοποιούνται για πειραματικούς και άλλους επιστημονικούς σκοπούς, προβλέπει μέτρα για την αποφυγή επανάληψης των πειραμάτων. Οι πληροφορίες που πρέπει να διαβιβάζονται στην Επιτροπή σχετικά με το θέμα αυτό αφορούν διοικητικές και νομικές πρακτικές που διέπουν τα πειράματα σε ζώα. Η οδηγία δεν απαιτεί κοινοποίηση στην Επιτροπή των σχεδιαζόμενων μονάδων εκτροφής.

Το άρθρο 13 της οδηγίας παραθέτει τους όρους για τη συλλογή στατιστικών στοιχείων όσον αφορά τα πειράματα στα οποία χρησιμοποιούνται ζώα και κατά συνέπεια δεν είναι συναφές στη συγκεκριμένη

περίπτωση. Πλην όμως, το άρθρο 15 προβλέπει ότι οι μονάδες εκτροφής και προμήθειας πρέπει να εγκρίνονται ή να καταχωρούνται σε ειδικά βιβλία από την αρμόδια αρχή και να ανταποκρίνονται στους όρους των άρθρων 5 σχετικά με τη διαβίωση και την φροντίδα των ζώων και 14 σχετικά με την εκπαίδευση και κατάρτιση του προσωπικού που συμμετέχει σε τέτοιου είδους πειράματα. Η Επιτροπή δεν έχει λόγους ναποθέσει ότι οι διατάξεις αυτές δεν τηρούνται.

Σύμφωνα με την οδηγία, ο έλεγχος των μονάδων εκτροφής ζώων που χρησιμοποιούνται για πειραματικούς σκοπούς αποτελεί ευθύνη των εθνικών αρμόδιων αρχών. Η Επιτροπή δεν έχει μέχρι σήμερα καμία ένδειξη ότι οι αρμόδιες ισπανικές αρχές δεν διενεργούν ικανοποιητικά τον έλεγχο αυτό.

Η Επιτροπή θεωρεί ότι δενφίσταται επί του παρόντος βάση για την διεξαγωγή σχετικής έρευνας. Ωστόσο, θεωρεί ευπρόσδεκτες οιεσδήποτε πληροφορίες διαθέτει το Αξιότιμο Μέλος του Κοινοβουλίου σχετικά με πιθανές παραβάσεις της οδηγίας στο συγκεκριμένο θέμα.